Valmistage Issanda teed; vaata, Issand Jumal tuleb jõuliselt!  Js 40:3a,10a  Kirikuaasta jõuab kolmandasse advendi-pühapäeva. Selle päeva juhtsalmiks on üleskutse: «Valmistage Issandale teed!» Nii mõnigi võib küsida, et kuidas meie, tavalised inimesed, osakame seda teha. Ei tea, missugune see Issanda tee küll peaks välja nägema ... Võime mõelda, et ah, mis nüüd meie, see jäägu «väärilisemate» ülesandeks, kes on õppinud teoloogiat ja teavad neid nii-öelda pühi asju paremini. Inimese loomuses on  juba kord oskus olla kaval, kui vähegi võimalik, siis leida moodus, kuidas vastutus enese pealt eemale suunata.